Tucuxi

Tucuxi iyâ arèya sala sèttong mobil listrik sè èghâbây è Inḍonèsia sè parappa'en tahap purwarupa. Desainer mobil arèya orèng pengusaha bân sè anḍi' Elektrikcar, LLC, Danet Suryatama, lulusan Institut Tekhnologi Sepuluh Nopember Sorbhâjâ bân University of Michigan.Kompas.com. "Sejarah Mobil Listrik di Dunia, Plus Cerita Tucuxi Dahlan Iskan". 2021-01-21. aksès 2024-01-21.

 Pengembangan 
Lughâlluna mobil listrik arèya pessânan Menteri Naghârâ BUMN, Dahlan Iskan. Arowa messân mobil kasâbbhut ḍâ' ka Danet Suryatama sè saongghuna la aghâbây mobil konsep kasâbbhut è taon 2004 sampè' 2007. Samarèna ollè tabârân ḍâri Dahlan Iskan kaangghuy ngembang aghi mobil rancanganna arowa, Danet langsung abârri' taoh kasangghupanna. Hasèl risèt sè la marè èpatèn aghi arowa mulè ḍâ' kamponga.Kompas.com. "Dahlan Iskan: Saat Saya Menteri, Direksi BUMN Sering Berebut Pengaruh". 2020-05-01. aksès 2024-01-21.

Neng Inḍonèsia aghâbây bhâdhân mobil arèya èkapartajâ è roma modifikasi "Kupu-kupu Malam Auto Fashion" sè bâḍâ è Sleman, Yogyakarta. Kotta kasâbbhut èpèlè kalabân tembhângan arowa anḍi' bânya' tenaga terampil sè ollè adukung proses produksi. Maskè tembilung arowa èangghâp korang strategis polana tak anḍi' palabuhan saghârâ rajâ kaangghuy kalancaran tranportasi pangirèman bârâng, pangirèman pagghun ollè èkalako alèbâti kotta Semarang sè bâḍâ tak jhâu ḍâri Yogyakarta.Kompas.com. "Dahlan: Mobil Listrik Indonesia Siap Saingi Dunia". 2012-12-24. aksès 2024-01-21.

 Desain 
Desain bhâdhân mobil kalabân 2 labâng bân 2 kânnângan toju' arowa, sè ollè ètambâè 2 polè mun èkaparlo, anyaropa aghi ikan Lumba-lumba âèng tabâr sè anḍi' habitat è songai Amazon, songai Amazon Basin è wilayah Peru, Amèrika Selatan. Hal kasâbbhut kèya sè dhâddhih alasan arapa ènyamaè Tucuxi, paḍâ kalabân nyama Lumba-lumba jenis kasâbhut. Desain bhâdhân ènga' sè èterap aghi è mobil Tucuxi arèya èkenal kalabân istilah desain "aèng mata" (bhâsa inggris: tear drop).Kompas.com. "Mobil Listrik Tucuxi Akhirnya Kandas". 2013-02-10. aksès 2024-01-21.

Mobil konsep arèya ngangkhuy bahan Aramid-Carbon Fiber Composite kaangghuy bhâdhâna. Bâgiân aḍâ' sampè' kaca buḍi èghâbây alanḍây kaangghuy masakonè' hambatan angin sè aḍukung sisi aerodinamikana. Desain interiora nyaropaè desain mobil sport. Bârâmpa panel canggih ahias interior ḍâlâm mobil. Salaènna panel ḍaya baterai, bâḍâ  panel GPS bân panyambhung ḍâ'ka smartphone sè bisa langsung èaksès mun mobila èangkhuy.detikNews.com. "Ini Dia buka-bukaan lengkap Pembuat Tucuxi Soal Kecelakaan Dahlan Iskan".  2013-01-13. aksès 2024-01-21.

 Sombher